L'Oficina Catalana del Canvi Climàtic va visitar l'Hospital de Mollet el 14 de desembre en el marc del Programa dels acords voluntaris per a la reducció d'emissions de GEH.
L'objectiu d'aquestes visites és el d'establir un canal de comunicació directe entre l'organització i l'OCCC per tal de plantejar dubtes, identificar millores i compartir experiències en la reducció d'emissions de GEH i, alhora, verificar in situ les dades autodeclarades tant de l'inventari com de les mesures implementades.
L'Hospital de Mollet, es va construir a l'any 2010 i està ubicat a la Ronda de Pinetons, núm. 8, de Mollet del Vallès.
L'Hospital de Mollet pertany al Servei Català de la Salut i està gestionat per la Fundació Sanitaria Mollet, entitat que també gestiona altres centres, com l'Hospital Sociosanitari, situat al centre de la ciutat de Mollet, dues residències de gent gran, i una residència per a discapacitats intel·lectuals.
L'Hospital de Mollet es va posar en marxa al 2010 i en la seva construcció es van tenir en compte mesures d'estalvi i eficiència energètica, com és l'aprofitament d'energia geotèrmica, l'ús de sostre radiant per calefacció i refrigeració o l'aprofitament de la llum natural, entre d'altres.
Aquest punt de partida tan eficient no ha estat impediment per a continuar millorant el comportament energètic de l'hospital.
Les emissions autodeclarades a l'inventari són les que corresponen al consum total de gas natural de les calderes, per a la calefacció i l'ACS, al consum de dièsel de dues furgonetes propietat de l'Hospital, del consum elèctric total, i a l'any 2014 també van declarar emissions de gasos fluorats per fuites en el sistema de refrigeració.
S'ha pogut comprovar la implementació de les mesures de reducció d'emissions que, fins al moment, l'Hospital de Mollet ha posat en marxa en el marc del Programa dels acords voluntaris.
Al 2013 es va implementar una mesura d'optimització del procés de producció d'energia calorífica que es basa en utilitzar prioritàriament l'energia geotèrmica per calefacció i només utilitzar en els mesos que fa molt fred la caldera de gas natural com a suport.
Al 2014 es va instal·lar una caldera de condensació de 310 kW per a adequar la demanda d'aigua calenta sanitària a la potència instantània de la producció.
Aquesta actuació ha permès substituir una de les calderes que estaven instal·lades al 2010 i que estava sobredimensionada.
La mesura redueix els consums de gas natural perquè la potencia d'encesa i de funcionament de la caldera de condensació es pot regular (la caldera antiga tenia un mínim d'encesa bastant elevat per a les necessitats d'ACS de l'hospital).
D'aquesta manera s'han eliminat els consums extres de pics d'encesa i aturada que no revertien en un millor confort tèrmic.
A principis del 2015 es va substituir la il·luminació amb fluorescència per una tecnologia LED més eficient en espais comuns (ascensors i escales)
Medi Ambient) i Jordi Maranges (Gestor Energètic), la seva col·laboració.
La visita ha estat molt enriquidora per al desenvolupament de la nostra feina, atès que ens ha permès conèixer de primera mà els detalls de les mesures implementades.
A més, hem pogut interactuar directament amb les persones de l'organització i conèixer les seves opinions per millorar el Programa.